Nova: O Paseo Literario Carlos Casares en Vigo contará con placas informativas | Cultura de Galicia
Nova: O Paseo Literario Carlos Casares en Vigo contará con placas informativas 14/07/2017
O Paseo Literario Carlos Casares en Vigo contará con placas informativas
Patrimonio autoriza a súa instalación en nove inmobles recollidos no ámbito do Plan especial e catálogo complementario de edificios, conxuntos e elementos a conservar
Vigo, 14 de xullo de 2017.- A Dirección Xeral do Patrimonio Cultural, dependente da Consellería de Cultura, Educación e Ordenación Universitaria, acaba de dar o visto e prace á solicitude do Concello de Vigo para a instalación de placas nos 9 edificios que conformarán o Paseo Literario Carlos Casares na cidade.
As placas a instalar teñen unhas dimensións de 20x25 centímetros en aceiro inoxidable e colocaríanse con adhesivos que permitan a retirada sen afectar á pedra. Nelas se incluirá a denominación do Paseo, a identificación da parada e un código QR para acceder a información, ademais da identificación e logos dos promotores do paseo.